Yleisurheilu kesäolympialaisissa 2024 – miesten 20 kilometrin kävely

Miesten 20 kilometrin kävely Pariisin 2024 kesäolympialaisissa kilpailtiin 1. elokuuta 2024 Trocadéron alueella Pariisissa. Kilpailuun osallistui 49 urheilijaa 25 maasta. Kilpailun voitti Ecuadorin Brian Pintado. Se oli Ecuadorin ensimmäinen olympiakulta yleisurheilussa sitten Jefferson Pérezin voiton 20 kilometrin kävelyssä Atlantassa 1996. Toiseksi sijoittui Brasilian Caio Bonfim ja kolmanneksi Espanjan Álvaro Martín, matkan hallitseva maailmanmestari. Edellisten olympialaisten kultamitalisti, Italian Massimo Stano, jäi neljänneksi sekunnin päähän pronssimitalista. == Reitti == 20 kilometrin kilpailu järjestettiin Pont d’Iénan sillalla Trocadéron ja Eiffel- tornin välillä Pariisissa. Se kilpailtiin kilometrin mittaisella radalla, joka kierrettiin 20 kertaa. == Tapahtumat == Kilpailun oli tarkoitus alkaa kello 7.30 paikallista aikaa, mutta lähtöä myöhästettiin puolella tunnilla ukkosen vuoksi. Ensimmäiset viisi kilometriä käveltiin aikaan 20.19 suuren pääjoukon pysyessä vielä yhtenäisenä. Sen jälkeen vauhti alkoi hieman kiihtyä, ja puolimatkaan saavuttiin Bonfimin johdossa ajassa 40.21. Kärkiryhmässä oli mukana 26 urheilijaa, muun muassa Pintado, Martín, Stano, Espanjan Paul McGrath, Australian Declan Tingay ja Ruotsin Perseus Karlström, matkan Euroopan-mestari. Puolimatkan jälkeen Pintado ja Kiinan Zhang Jun kiristivät tahtia. Tultaessa 14 kilometriin kärkijoukossa oli enää 16 urheilijaa, ja muun muassa Karlström oli pudonnut joukosta. 16 kilometrin väliaika oli 1.04.00, ja kärjessä olivat Pintado, Stano, McGrath, Martín, Bonfim ja Japanin Koki Ikeda ja Yūta Koga. Siitä eteenpäin vauhti koveni huomattavasti. Bonfimin vetämänä seuraava kilometri käveltiin aikaan 3.50, ja joukosta tippuivat McGrath ja Koga. Seuraava kilometri oli vielä nopeampi, 3.46, ja myös Ikeda jäi jälkeen. Viimeisten kahden kierroksen ajan Pintado ja Bonfim vuorottelivat kärkipaikalla. Heidän perässään kolmantena tuli Martín muutaman askeleen Stanoa edellä. Viimeisellä kierroksella Pintado jätti lopulta Bonfimin ja voitti kilpailun ajalla 1.18.55. Bonfim jäi hänestä 14 sekuntia, pronssia ottanut Martín puolestaan Bonfimista kaksi sekuntia, ja neljänneksi tullut Stano vain sekunnin Martínista. Kärjen takana yksi kilpailun suurimmista yllättäjistä oli Etiopian Wakuma Misgana, joka sijoittui kuudenneksi maansa ennätysajalla 1.19.31. Tokion olympialaisten hopeamitalisti Ikeda jäi kuudenneksi. Karlström tuli maaliin sijalla 21 jäätyään kärjestä yli kaksi minuuttia. Suomen edustaja Aku Partanen jäi kärjestä neljän minuutin päähän ja tuli maaliin sijalla 32. == Tulokset == Sija Urheilija Maa Aika Ero Huomiot Brian Pintado align="left" 1.18.55 Caio Bonfim align="left" 1.19.09 +0.14 ~~ Álvaro Martín align="left" 1.19.11 +0.16 4 Massimo Stano align="left" 1.19.12 +0.17 5 Evan Dunfee align="left" 1.19.16 +0.21 6 Misgana Wakuma align="left" 1.19.31 +0.36 ~ NR 7 Koki Ikeda align="left" 1.19.41 +0.46 8 Yūta Koga align="left" 1.19.50 +0.55 ~~ 9 Aurélien Quinion align="left" 1.19.56 +1.01 PB 10 Zhang Jun align="left" 1.19.56 +1.01 ~~ 11 Declan Tingay align="left" 1.19.56 +1.01 ~ SB 12 Rhydian Cowley align="left" 1.20.04 +1.09 13 Noel Chama align="left" 1.20.19 +1.24 14 Ricardo Ortiz align="left" 1.20.27 +1.32 15 David Hurtado align="left" 1.20.30 +1.35 16 Callum Wilkinson align="left" 1.20.31 +1.36 17 Paul McGrath align="left" 1.20.32 +1.37 18 Ryo Hamanishi align="left" 1.20.33 +1.38 ~ 19 Christopher Linke align="left" 1.20.35 +1.40 20 Francesco Fortunato align="left" 1.20.38 +1.43 ~ 21 Perseus Karlström align="left" 1.21.05 +2.10 22 Samuel Gathimba align="left" 1.21.26 +2.31 ~ SB 23 Leo Köpp align="left" 1.21.36 +2.41 24 Gabriel Bordier align="left" 1.21.40 +2.45 25 Jordy Jiménez align="left" 1.21.44 +2.49 26 Luis Henry Campos align="left" 1.22.00 +3.05 SB 27 Artur Brzozowski align="left" 1.22.11 +3.16 ~ 28 Max Batista align="left" 1.22.16 +3.21 ~ 29 Maher Ben Hlima align="left" 1.22.34 +3.39 30 Vikash Singh align="left" 1.22.36 +3.41 31 Li Yandong align="left" 1.22.46 +3.51 ~ 32 Aku Partanen align="left" 1.22.56 +4.01 > 33 Diego García align="left" 1.23.10 +4.15 34 Dominik Černý align="left" 1.23.25 +4.30 35 Kyle Swan align="left" 1.23.32 +4.37 36 Wang Zhaozhao align="left" 1.23.40 +4.45 ~ 37 Paramjeet Singh Bisht align="left" 1.23.48 +4.53 ~ 38 José Alejandro Barrondo align="left" 1.24.17 +5.22 ~ 39 Matheus Corrêa align="left" 1.24.25 +5.30 ~>~ 40 Ihor Hlavan align="left" 1.24.52 +5.57 ~>~ 41 Riccardo Orsoni align="left" 1.25.08 +6.13 > 42 Choe Byeong-kwang align="left" 1.26.15 +7.20 ~ 43 Érick Barrondo align="left" 1.26.19 +7.24 ~~~ 44 Máté Helebrandt align="left" 1.27.17 +8.22 ~~ 45 Salih Korkmaz align="left" 1.29.05 +10.10 SB 46 Bence Venyercsán align="left" 1.29.14 +10.19 ~~> — César Rodríguez align="left" Akshdeep Singh align="left" José Luis Doctor align="left" Selite: NR – maan ennätys, PB – oma ennätys, SB – kauden paras, ~ – varoitus maakontaktin puuttumisesta, > – varoitus polvikulmasta ==Lähteet== miesten 20 kilometrin kävely